**memo_z**

**Upravni odjel za gradnju**

**i komunalno gospodarstvo**

**Odsjek za pravne poslove i javna davanja**

KLASA: 350-04/22-01/37

URBROJ: 2186-1-05-01/3-22-2

Varaždin, 6. listopad 2022.

Upravni odjel za gradnju i komunalno gospodarstvo Grada Varaždina OIB:13269011531 na temelju točke IV. Zaključka o organizaciji i privremenom korištenju javnih površina povodom blagdana Svih svetih gradonačelnika Grada Varaždina KLASA: 350-04/22-01/37 URBROJ:2186-1-05-01/3-22-1 od 03. listopada 2022. godine, objavljuje

**JAVNI POZIV**

**za privremeno korištenje javnih površina povodom blagdana Svih svetih**

Zaključkom o organizaciji i privremenom korištenju javnih površina povodom blagdana Svih svetihKLASA: 350-04/22-01/37 URBROJ:2186-1-05-01/3-22-1 od 03. listopada 2022. godine gradonačelnika Grada Varaždina daje se na privremeno korištenje javna površina u Varaždinu uz južni, sjeverni i sjeverozapadni ulaz u Varaždinsko groblje i kod glavnog ulaza u groblje Biškupec u razdoblju od 28. listopada do 2. studenog 2022. godine povodom blagdana Svih svetih.

Pozivaju se zainteresirani korisnici javne površine (obrtnici i trgovačka društva) da podnesu prijavu za korištenje javne površine za postavu prodajnih stolova, štandova ili kućica ili drugih pokretnih naprava za prodaju izvan prodavaonica za obavljanje slijedećih djelatnosti:

- prodaju cvijeća, svijeća i lampaša te sličnih proizvoda te

- prodaja kestena, langoša, slatkiša i slično.

Za korištenje javne površine plaća se porez u paušalnom iznosu i to za prodajne stolove, štandove i kućice do maksimalne površine 6,00 m2 u iznosu od 200,00 kuna odnosno po fiksnom tečaju konverzije: 1 EUR = 7,53450 kuna 26,54 eura za jedan dan, u iznosu od 600,00 kuna odnosno po fiksnom tečaju konverzije: 1 EUR = 7,53450 kuna 79,63 eura do tri dana korištenja javne površine, a sukladno članku 6. stavku 6. Odluke o porezima Grada Varaždina („Službeni vjesnik Grada Varaždina“ broj 13/2021.).

Korisnici javne površine dužni su ugovoriti odvoz i zbrinjavanje komunalnog otpada s trgovačkim društvom ČISTOĆA d.o.o. iz Varaždina, Ognjena Price 13 prije podnošenja prijave za korištenje javne površine.

Privremeno korištenje javne površine dozvoljava se uz uvjet da se korisnici javne površine obavezno i odgovorno pridržavaju važećih protuepidemijskih mjera za sprječavanje širenja bolesti COVID-19, uzrokovanu koronavirusom (SARS—CoV-2) utvrđenih od strane Stožera civilne zaštite Republike Hrvatske sukladno preporukama i uvjetima Hrvatskog zavoda za javno zdravstvo koje se objavljuju na svojim službenim stranicama: <https://www.hzjz.hr/sluzba-epidemiologija-zarazne-bolesti/koronavirus-najnovije-preporuke/>.

Uz prijavu (obrazac zahtjeva za korištenje javne površine)prilaže se:

* kopija obrtnice, izvadak iz sudskog registra ili drugi dokument kojim se potvrđuju podaci o registriranom obavljanju djelatnosti trgovine,
* biljeg - upravna pristojba od 50,00 kuna,
* dokaz da je izvršeno plaćanje ugovorene usluge za odvoz i zbrinjavanje komunalnog otpada s trgovačkim društvom ČISTOĆA d.o.o. iz Varaždina, Ognjena Price 13 za određenu lokaciju te
* skica-prikaz mjesta na kojem će se izvršiti postava prodajnog stola, štanda ili kućica ili druga pokretna naprava za prodaju izvan prodavaonica s iskazanom površinom korištenja javne površine.

Zainteresirani korisnici javne površine (obrtnici i trgovačka društva) podnese prijave za korištenje javne površine za postavu prodajnih stolova, štandova ili kućica ili drugih pokretnih naprava za prodaju izvan prodavaonica **do 21. listopada 2022. godine do 15:00 sati** u pisarnici Upravnog odjela za gradnju i komunalno gospodarstvo Grada Varaždina, Trg slobode 12/II Varaždin.

Prijavu za privremeno korištenje javne površine zainteresirani korisnici mogu podnijeti samo za jedno mjesto na svakoj lokaciji utvrđenoj točkom I. Zaključka.

U postupku rješavanja po prijavama za korištenje javne površine Upravni odjel za gradnju i komunalno gospodarstvo Grada Varaždina Odsjek za pravne poslove i javna davanja po službenoj dužnosti vrši provjeru da li podnositelj zahtjeva nema evidentiran dug prema Gradu Varaždinu s time da je sukladno stavku 3. članka 7. Odluke o porezima Grada Varaždina („Službeni vjesnik Grada Varaždina“ broj 13/2021.) prijavitelj kao obveznik dužan platiti porez za korištenje javne površine prije izdavanja rješenja kojim se odobrava korištenje javne površine po izdanom Rješenju o visini poreza za korištenje javne površine.

Grad Varaždin zadržava pravo poništenja Javnog poziva bez obveze snošenja troškova prijaviteljima, prvenstveno u slučaju novonastale epidemiološke situacije i donošenjem novih odluka od strane Stožera civilne zaštite Republike Hrvatske.